Priekšlikums iekšējais nolīgums par grozījumiem Iekšējā nolīgumā starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot Nolīgumu par ĀKK un EK partnerattiecību nolīguma grozīšanu /* SEC/2005/1546 galīgā redakcija */





[pic] | EIROPAS KOPIENU KOMISIJA | Briselē, 30.11.2005 SEC(2005) 1546 galīgā redakcija Priekšlikums IEKŠĒJAIS NOLĪGUMS par grozījumiem Iekšējā nolīgumā starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot Nolīgumu par ĀKK un EK partnerattiecību nolīguma grozīšanu (iesniegusi Komisija) PASKAIDROJUMA RAKSTS Sarunas par ĀKK un EK partnerattiecību nolīguma pārskatīšanu tika pabeigtas 2005. gada 23. februāra ministru konferencē. Pārskatīto nolīgumu parakstīja 2005. gada 25. jūnijā ĀKK un EK Ministru padomes sanāksmē Luksemburgā. Sakarā ar pārskatītā nolīguma stāšanos spēkā saskaņā ar tā 95. panta 3. punktu ĀKK un EK Ministru padome pieņēma lēmumu par pārejas posma pasākumiem laika posmā no parakstīšanas līdz pārskatītā nolīguma spēkā stāšanās brīdim. Šo pārejas pasākumu pieņemšana ļauj provizoriski piemērot vairumu pārskatīto noteikumu, izņemot tos noteikumus, kuri attiecas uz jauno finanšu resursu atvēlēšanu un īstenošanu un nevar tikt piemēroti, kamēr nav stājusies spēkā nākamā daudzgadu finanšu shēma, kā noteikts pārskatītā nolīguma Ia pielikumā. Kopienai un tās dalībvalstīm jāveic vajadzīgie pasākumi, lai nodrošinātu pārskatītā nolīguma piemērošanu. Tādēļ dalībvalstis Padomes sanāksmē, ņemot vērā pārskatītā nolīguma noteikumus, pieņems grozījumus pašreizējā Iekšējā nolīgumā, kuri skar veicamos pasākumus un izpildāmās procedūras to kompetences jomās. Iekšējā nolīguma grozījumi stāsies spēkā pēc to ratifikācijas attiecīgo valstu parlamentos. Bez tam, ņemot vērā pārskatītā nolīguma vairuma noteikumu provizorisko piemērošanu, Komisija uzskata, ka arī Iekšējā nolīguma grozījumi jāpiemēro provizoriski no 2005. gada 25. jūnija. Komisija ierosina dalībvalstu valdībām noslēgt klātpieliktos Iekšējā nolīguma grozījumus un pieņemt klātpielikto lēmumu par tā provizorisku piemērošanu. Priekšlikums IEKšēJAIS NOLīGUMS par grozījumiem Iekšējā nolīgumā starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot Nolīgumu par ĀKK un EK partnerattiecību nolīguma grozīšanu EIROPAS KOPIENAS DALĪBVALSTU VALDĪBU PĀRSTĀVJI, TIEKOTIES PADOMES SANĀKSMĒ, ņemot vērā Eiropas Kopienas dibināšanas līgumu, turpmāk — „Līgums”, ņemot vērā 2000. gada 23. jūnijā Kotonū (Beninā) parakstīto ĀKK un EK partnerattiecību nolīgumu, turpmāk — „ĀKK un EK nolīgums”, ņemot vērā 2005. gada 25. jūnijā Luksemburgā parakstīto nolīgumu par ĀKK un EK partnerattiecību nolīguma grozījumiem, turpmāk — „pārskatītais ĀKK un EK nolīgums”, ņemot vērā Komisijas projektu, TĀ KĀ: 1. Ar 2004. gada 27. aprīļa lēmumu Padome pilnvaroja Komisiju sākt sarunas ar ĀKK valstīm ar nolūku izdarīt grozījumus ĀKK un EK nolīgumā. Sarunas noslēdzās 2005. gada 23. februārī Briselē. Pārskatītais ĀKK un EK nolīgums tika parakstīts 2005. gada 25. jūnijā Luksemburgā. 2. Tādēļ ir jālemj par grozījumiem Iekšējā nolīgumā par pasākumiem, kas jāveic, un procedūrām, kas jāievēro, īstenojot pārskatīto ĀKK un EK partnerattiecību nolīgumu. 3. Ir jāgroza ar Iekšējo nolīgumu iedibinātā procedūra, ņemot vērā pārmaiņas 96. un 97. pantā, kas izklāstītas pārskatītajā ĀKK un EK nolīgumā. Šī procedūra jāgroza arī tādēļ, lai ievērotu jauno 11.b pantu par sadarbību cīņā pret masu iznīcināšanas ieroču izplatību. Panta pirmā daļa ir būtisks pārskatītā ĀKK un EK nolīguma elements, IR PIEŅĒMUŠI ŠO LĒMUMU. Vienīgais pants Iekšējais nolīgums starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu, tiek grozīts ar šādiem noteikumiem. A. IEKŠĒJĀ NOLĪGUMA PANTU TEKSTS 4. 3. pantu aizstāj ar šo: Dalībvalstu nostāju ĀKK un EK nolīguma 11.b, 96. un 97. panta īstenošanai, ja šī nostāja skar jautājumus, kas ir to kompetencē, pieņem Padome pielikumā izklāstītajā kārtībā. Ja paredzētie pasākumi attiecas uz jautājumiem, kas ir dalībvalstu kompetencē, Padome var pieņemt lēmumu arī pēc dalībvalsts ierosinājuma. 5. 8. pantu aizstāj ar šo: Šā nolīguma grozījumus katra dalībvalsts apstiprina saskaņā ar tās konstitucionālajām prasībām. Katras dalībvalsts valdība paziņo Padomes Ģenerālsekretariātam par procedūru pabeigšanu, kas vajadzīgas, lai grozītais nolīgums stātos spēkā. Ja ir ievēroti šā panta pirmās daļas noteikumi, grozītais nolīgums stājas spēkā vienlaicīgi ar pārskatīto ĀKK un EK nolīgumu[1]. Tas paliek spēkā visu minētā nolīguma darbības laiku. 6. 9. pantu aizstāj ar šo: Šo nolīgumu, kurš sastādīts vienā oriģināleksemplārā angļu, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu un zviedru valodā un kura visi divdesmit teksti ir vienlīdz autentiski, nodod glabāšanā Padomes Ģenerālsekratariāta arhīvā, kas izsniedz apstiprinātu norakstu visu parakstītāju valstu valdībām. B. IEKŠĒJĀ NOLĪGUMA PIELIKUMA TEKSTS 7. Pielikumu aizstāj ar šo: PIELIKUMS 1. Pirms nolīguma 96. pantā izklāstītā konsultāciju procesa sākšanas Kopiena izmanto visas iespējas politiskam dialogam ar ĀKK valsti atbilstīgi ĀKK un EK nolīguma 8. pantam, izņemot īpašas steidzamības gadījumus. Dialogs atbilstīgi 8. pantam ir sistemātisks un ir formalizējams nolīguma VII pielikuma 2. pantā noteiktajā kārtībā. Attiecībā uz dialogu, ko risina valsts un reģionālā līmenī — ja iesaistās Apvienotā parlamentārā asambleja, to pārstāv amatā esošie līdzpriekšsēdētāji vai ieceltie aizstājēji. 2. Ja, izsmēlusi visas iespējas risināt dialogu atbilstīgi 8. pantam, pēc Komisijas vai dalībvalsts iniciatīvas Padome uzskata, ka kāda ĀKK valsts nav izpildījusi kādu pienākumu attiecībā uz kādu no būtiskajiem pārskatītā nolīguma 9. vai 11.b pantā minētajiem elementiem, kā arī smagos korupcijas gadījumos attiecīgo ĀKK valsti uzaicina uz konsultācijām saskaņā ar pārskatītā ĀKK un EK nolīguma 96. un 97. pantu, ja vien nav īpaša steidzamība. Padome pieņem lēmumu ar kvalificētu balsu vairākumu. Konsultācijās Kopienu pārstāv Padomes prezidentūra un Komisija, un tajās cenšas ievērot pārstāvības līmeņa vienlīdzību. Konsultācijās jākoncentrējas uz pasākumiem, kas attiecīgajai pusei jāveic, un tām jānorit pārskatītā ĀKK un EK nolīguma VII pielikumā noteiktajā kārtībā. 3. Ja, beidzoties pārskatītā ĀKK un EK nolīguma 11.b, 96. un 97. pantā konsultācijām paredzētajiem termiņiem, par spīti attiecīgiem centieniem risinājums nav rasts, vai nekavējoties steidzamos gadījumos, vai ja bijis atteikums rīkot konsultācijas, Padome atbilstīgi šiem pantiem ar kvalificētu balsu vairākumu pēc Komisijas priekšlikuma var lemt par atbilstošu pasākumu veikšanu, tostarp arī par daļēju nolīguma darbības apturēšanu. Lai ĀKK un EK nolīguma piemērošanu attiecībā uz konkrēto ĀKK valsti apturētu pilnīgi, Padomei lēmums jāpieņem vienprātīgi. Šie pasākumi paliek spēkā līdz brīdim, kad Padome ir izmantojusi pirmajā daļā norādīto piemērojamo procedūru, lai pieņemtu lēmumu, ar ko groza vai atceļ iepriekš pieņemtos pasākumus, vai, attiecīgā gadījumā, līdz lēmumā norādītā laika posma beigām. Šim nolūkam Padome iepriekš minētos pasākumus regulāri pārskata vismaz reizi pusgadā. Padomes priekšsēdētājs par šādi pieņemtajiem pasākumiem pirms to stāšanās spēkā ziņo attiecīgajai ĀKK valstij un ĀKK un EK Ministru padomei. Padomes lēmumu publicē Eiropas Savienības Oficiālajā Vēstnesī . Ja pasākumus pieņem nekavējoties, paziņojumu ĀKK valstij un ĀKK un EK Ministru padomei nosūta vienlaicīgi ar uzaicinājumu rīkot konsultācijas. 4. Par jebkuru lēmumu, kas pieņemts saskaņā ar 1. un 2. punktu, tūdaļ pilnā mērā jāinformē Eiropas Parlaments. Priekšlikums Eiropas Kopienas dalībvalstu valdību pārstāvju lēmums Padomes sanāksmē . EIROPAS KOPIENAS DALĪBVALSTU VALDĪBU PĀRSTĀVJI, TIEKOTIES PADOMES SANĀKSMĒ, ņemot vērā Eiropas Kopienas dibināšanas līgumu, turpmāk — „Līgums”, ņemot vērā 2000. gada 23. jūnijā Kotonū (Beninā) parakstīto ĀKK un EK partnerattiecību nolīgumu, turpmāk — „ĀKK un EK nolīgums”, ņemot vērā 2005. gada 25. jūnijā Luksemburgā parakstīto nolīgumu par ĀKK un EK partnerattiecību nolīguma grozījumiem, turpmāk — „pārskatītais ĀKK un EK nolīgums”, ņemot vērā Komisijas projektu, TĀ KĀ: (1) Saskaņā ar pārskatītā ĀKK un EK nolīguma 95. panta 3. punktu ĀKK un EK Ministru padome ir pieņēmusi lēmumu[2] par pārejas posma pasākumiem, kas piemērojami laikā no parakstīšanas dienas, 2005. gada 25. jūnija, līdz pārskatītā ĀKK un EK nolīguma spēkā stāšanās brīdim. (2) Šo pasākumu pieņemšana izraisa vairuma pārskatītā ĀKK un EK nolīguma noteikumu agrīnu piemērošanu, izņemot tos noteikumus, kuri attiecas uz jauno finanšu resursu atvēlēšanu un īstenošanu. (3) Dalībvalstis, tiekoties Padomē, ir pieņēmušas grozījumus Iekšējā nolīgumā par pasākumiem, kas jāveic, un procedūrām, kas jāievēro, īstenojot pārskatīto ĀKK un EK partnerattiecību nolīgumu. Šis grozītais Iekšējais nolīgums nevar stāties spēkā, kamēr to nav pieņēmusi katra dalībvalsts saskaņā ar tās konstitucionālām prasībām. (4) Saskaņā ar 2. pantu lēmumā par pārejas posma pasākumiem, kas piemērojami no 25. jūnija līdz tam, kad stāsies spēkā pārskatītais ĀKK un EK nolīgums, dalībvalstīm un Kopienai būs jāveic vajadzīgie pasākumi to piemērošanai, katrai darbojoties savā uzdevumā. (5) Tādēļ, lai noteiktu procedūras, kas dalībvalstīm jāievēro ĀKK un EK nolīguma agrīnas īstenošanas laikā, jānosaka Iekšējā nolīguma provizoriska piemērošana, IR PIEŅĒMUŠI ŠO LĒMUMU. 1. pants Grozīto Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot pārskatīto ĀKK un EK partnerattiecību nolīgumu, piemēro provizoriski no 2005. gada 25. jūnija. Grozītā Iekšējā nolīguma teksts ir pievienots šim lēmumam. 2. pants Šis lēmums stājas spēkā vienlaicīgi ar pārejas posma pasākumiem pārskatītā ĀKK un EK nolīguma agrīnai īstenošanai. Tas paliek spēkā līdz grozītā Iekšējā nolīguma par pasākumiem, kas jāveic, un procedūrām, kas jāievēro, īstenojot pārskatīto ĀKK un EK partnerattiecību nolīgumu, spēkā stāšanās brīdim. 3. pants Šis lēmums publicējams Eiropas Savienības Oficiālajā Vēstnesī . Briselē, Dalībvalstu valdību vārdā — priekšsēdētājs [1] Grozītā nolīguma spēkā stāšanās datumu Padomes Ģenerālsekretariāts publicē Eiropas Savienības Oficiālajā Vēstnesī . [2] ACP-EC 2128/05